Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: minőségbiztosításáról és minőségfejlesztéséről szóló 3/2002. (II. 15.) OM rendelet
Paragraph Index: 789

b) Minősített alapfokú művészeti oktatás a képző- és iparművészeti, a táncművészeti, a szín- és bábművészeti ágon, valamint a zeneművészeti ágon csoportos főtanszakos zeneoktatásban FAJLAGOS ÖSSZEG: 20 000 forint/fő/év a 2008/2009. tanévre − 2008. költségvetési évben időarányosan 4 hónapra, − 2009. költségvetési évben időarányosan 8 hónapra. A hozzájárulást a 15. e) pont alatti igényjogosultsági feltételek figyelembevételével az alapfokú művészetoktatás képző- és iparművészeti, táncművészeti, szín- és bábművészeti ágán, valamint a zeneművészeti ágon csoportos főtanszakos zeneoktatásban részt vevő azon intézmények tanulóinak létszáma után igényelhetik az intézményt fenntartó helyi önkormányzatok, amelyek az R. 10–14/F. §-ában meghatározott eljárásban a „Minősített alapfokú művészetoktatási intézmény”, vagy a „Kiválóra minősített alapfokú művészetoktatási intézmény” címet megszerezték. 16.6. Hozzájárulások egyes közoktatási intézményeket fenntartó önkormányzatok feladatellátásához 16.6.1. Középiskolába, szakiskolába bejáró tanulók ellátása FAJLAGOS ÖSSZEG: 18 000 forint/fő/év a 2008/2009. tanévre − 2008. költségvetési évben időarányosan 4 hónapra, − 2009. költségvetési évben időarányosan 8 hónapra. A hozzájárulást a középiskolába, szakiskolába – nappali rendszerű középfokú iskolai oktatásban részt vevő – bejáró tanulók után a fenntartó − települési önkormányzat a lakott külterületéről és a közigazgatási területén kívülről bejáró tanuló után, − megyei önkormányzat a megyei fenntartásban lévő intézménybe más megye közigazgatási területéről bejáró tanuló után, − a Fővárosi Önkormányzat és a fővárosi kerületi önkormányzatok a fenntartásukban lévő intézménybe a főváros közigazgatási területén kívüli település(ek)ről bejáró tanuló után veheti igénybe. 2007/183. szám Bejáró az a gyermek, tanuló, akinek a lakóhelye, ennek hiányában a tartózkodási helye nem azonos az intézmény székhelyével, illetve telephelyével. Lakott külterületről bejárónak a hozzájárulás igénylése szempontjából az a gyermek, tanuló tekinthető, akit a fenntartó önkormányzat lakott külterületről szervezett formában szállít az intézménybe. A kollégiumi elhelyezésben részesülők esetén, a kollégium székhelyén, illetve telephelyén nevelésben, oktatásban résztvevők után, továbbá a főváros közigazgatási területén lakók után, ha fővárosi székhelyű, illetve telephelyű óvodát, iskolát vesznek igénybe, a hozzájárulás nem igényelhető. 16.6.2. Intézményi társulás óvodájába, általános iskolájába járó gyermekek, tanulók támogatása FAJLAGOS ÖSSZEG: 45 000 forint/fő/év a 2008/2009. tanévre − 2008. költségvetési évben időarányosan 4 hónapra, − 2009. költségvetési évben időarányosan 8 hónapra. A hozzájárulást igényelheti az intézményi társulás keretében az intézmény székhelye szerinti önkormányzat a társulásban részt vevő községek óvodai nevelésben, általános iskolai 1–8. évfolyamos oktatásban részt vevő gyermekek, tanulók létszáma után.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes